Μοντέλο Ηνωμένων Εθνών

Το Μοντέλο Ηνωμένων Εθνών (επίσης γνωστό ως «Μοντέλο UN» ή απλά "MUN") είναι ένα εκπαιδευτικό συνέδριο - προσομοίωση των οργάνων και των εργασιών του Οργανισμού Ηνωμένων Εθνών. Σε αυτό οι συμμετέχοντες μαθητές ή φοιτητές αναλαμβάνουν το ρόλο διπλωματών διαφόρων  κρατών-μελών του ΟΗΕ, ερευνούν τα διεθνή ζητήματα της επικαιρότητας και στα πλαίσια των επιτροπών και οργάνων του ΟΗΕ, δημιουργούν συμμαχίες και προτείνουν λύσεις με μορφή "ψηφισμάτων".
Η θεμελιώδης ιδέα του Μοντέλου Ηνωμένων Εθνών είναι ότι «η πολιτική δραστηριότητα πρέπει να βιώνεται και όχι μόνο να παρατηρείται».

Λόγοι συμμετοχής

Οι προσομοιώσεις του Μοντέλου Ηνωμένων Εθνών επιτρέπουν στους συμμετέχοντες να «βιώσουν, εφαρμόσουν και να πειραματιστούν με την επίλυση διαμαχών, τον δημόσιο λόγο, τις μικρές δυναμικές ομάδων, και την διαπραγμάτευση». Αυτή η διαδραστική διάταξη μπορεί να είναι πολύ εξουσιοδοτική. Μερικές φορές οι σπουδαστές επίσης οργανώνουν και εκτελούν συνέδρια, τα οποία  επικεντρώνονται σε διαφόρους ηγετικούς ρόλους, συμπεριλαμβανομένου του Γενικού Γραμματέα, του προσώπου επί της προεδρικής έδρας και του θησαυροφύλακα.
Οι προσομοιώσεις του Μοντέλου Ηνωμένων Εθνών στοχεύουν στο να είναι ακαδημαϊκά αυστηρές. Απαιτείται έρευνα, η οποία περιλαμβάνει τρέχοντα θέματα, οικονομικά, γεωγραφία, κυβέρνηση, ιστορία και πολιτική. Οι σπουδαστές πρέπει να κάνουν έρευνα σε βάθος, και συχνά υποχρεούνται να γράψουν αρχές της διεθνούς πολιτικής και εργασίες-θέσεις δίνοντας μια ευρεία περίληψη της θέσης της χώρας τους, αντιμετωπίζοντας και προβλήματα που πηγάζουν από το θέμα και πιθανές λύσεις που προτίθενται να προτείνουν, και να μάθουν την κοινοβουλευτική διαδικασία. Πρέπει να διατυπώσουν προετοιμασμένες παρουσιάσεις, και στον ίδιο βαθμό να δώσουν αυτοσχέδιες ομιλίες. Πρέπει να κατέχουν την διεθνή πολιτική και τις πολιτιστικές νόρμες. Πρέπει να γράφουν σωστά μορφοποιημένα ψηφίσματα των Ηνωμένων Εθνών. Οι σπουδαστές εξασκούν επίσης την προσεκτική ακρόαση, την λήψη αποφάσεων και τις ικανότητες στρατηγικής σκέψης τους.

Συμμετέχοντες

Οι ομάδες που συμμετέχουν στο Μοντέλο Ηνωμένων Εθνών είναι οργανωμένες σαν τάξη, συνέδριο ή μικρή «λέσχη». Η τάξη μπορεί για όλο το εξάμηνο να ονομάζεται «Μοντέλο Ηνωμένων Εθνών» ή να αφιερώνει μια μικρή περίοδο σε μια μικρή προσομοίωση. Το συνέδριο αφορά τη συγκέντρωση μαθητών από σχολεία μιας περιφέρειας, μιας χώρας ή και πολλών χωρών παγκοσμίως για ένα χρονικό διάστημα μεταξύ μιας έως πέντε ημερών.
Κατά τα πρώτα χρόνια που διοργανωνόταν το Μοντέλο Ηνωμένων Εθνών, οι συμμετέχοντες προέρχονταν κυρίως από επιλεγμένα κολλέγια των Ηνωμένων Πολιτειών. Σήμερα, το Μοντέλο έχει επεκταθεί κι έχει περάσει στο στάδιο ωρίμανσής του: διοργανώνεται σε όλο τον κόσμο είτε από μεμονωμένες τάξεις σε σχολεία, είτε σε συνέδρια ανά ηπείρους. Οι συμμετέχοντες είναι μαθητές και φοιτητές οποιασδήποτε βαθμίδας εκπαίδευσης (δευτεροβάθμια και τριτοβάθμια εκπαίδευση, προπτυχιακό και μεταπτυχιακό επίπεδο), ενώ μπορεί να προέρχονται τόσο από δημόσια όσο και από ιδιωτικά σχολεία και πανεπιστήμια μεγάλων πόλεων ή επαρχίας.
Στις Ηνωμένες Πολιτείες, πάνω από 90.000 μαθητές και φοιτητές έχουν πάρει μέρος στο Μοντέλο Ηνωμένων Εθνών. Ενδεικτικά, το ημερολόγιο του Μοντέλου Ηνωμένων Εθνών για το 2003-2004 αναφέρει περισσότερα από 400 συνέδρια σε 48 χώρες. 
Κάποιες προσομοιώσεις είναι μικρές, περίπου μιας ώρας, και περιλαμβάνουν μόνο κάποια μέλη μιας τάξης. Από την άλλη πλευρά, τα δυο πιο γνωστά Μοντέλα Ηνωμένων Εθνών οργανώνονται από το Χάρβαρντ, όπου είναι παγκοσμίου επιπέδου και οργανώνεται κάθε φορά σε διαφορετική περιοχή, και στη Νέα Υόρκη, το οποίο είναι εθνικού επιπέδου. Η πλειοψηφία των συνεδρίων αριθμούν από 70 μέχρι 300 μέλη, αν και κάθε προσομοίωση και κάθε συνέδριο ποικίλει σε αριθμό συμμετεχόντων.

Συνέδρια στην Ελλάδα

Το Μοντέλο Ηνωμένων Εθνών απευθύνεται σε μαθητές και φοιτητές. Στην Ελλάδα πραγματοποιούνται συνέδρια στα οποία συμμετέχουν μαθητές, από τη Γ' τάξη του  Γυμνασίου μέχρι και τη Γ' τάξη του  Λυκείου, και συνέδρια στα οποία συμμετέχουν αποκλειστικά φοιτητές. Ακολουθεί λίστα των σημαντικότερων συνεδρίων:

Ιστορία

Η ενότητα αυτή είναι κενή, ανεπαρκώς ανεπτυγμένη ή ανολοκλήρωτη. Η βοήθειά σας είναι καλοδεχούμενη!

Γλώσσες

Επίσημη γλώσσα στα Μοντέλα Ηνωμένων Εθνών είναι τα Αγγλικά.
 Η ενότητα αυτή είναι κενή, ανεπαρκώς ανεπτυγμένη ή ανολοκλήρωτη. Η βοήθειά σας είναι καλοδεχούμενη!

Υποστήριξη

Η ενότητα αυτή είναι κενή, ανεπαρκώς ανεπτυγμένη ή ανολοκλήρωτη. Η βοήθειά σας είναι καλοδεχούμενη!